Input: अनड्वान् वयः पङ्क्तिश्छन्दो धेनुर्वयो जगती छन्दस्त्र्यविर्वयस्त्रिष्टुप् छन्दो दित्यवाड् वयो विराट् छन्दः पञ्चाविर्वयो गायत्री छन्दस्त्रिवत्सो वयऽउष्णिक् छन्दस्तुर्य्यवाड् वयोऽनुष्टुप् छन्दः॥१०॥

Padapatha: अनड्वान्।वयः।पङ्क्तिः।छन्दः।धेनुः।वयः।जगती।छन्दः।त्र्यविरिति त्रिऽअविः।वयः।त्रिष्टुप्।त्रिस्तुबिति त्रिऽस्तुप्।छन्दः।दित्यवाडिति दित्यऽवाट्।वयः।विराडिति विऽराट्।छन्दः।पञ्चाविरिति पञ्चऽअविः।वयः।गायत्री।छन्दः।त्रिवत्स इति त्रिऽवत्सः।वयः।उष्णिक्।छन्दः।तुर्यवाडिति तुर्यऽवाट्।वयः।अनुष्टुप्।अनुस्तुबित्यनुऽस्तुप्।छन्दः